Københavns Adresseavis, 1837-11-10
Formedelst Bortreise ønsker en jydsk Pige, af godmodig Characteer, sig Condition snarest muligt som Kokkepige eller Enepige, hos et Herskab, hvor der holdes Tjener. Hun kan forestaae et herskabeligt Kjøkken paa egen Haand, kan koge og bage, lave alle fine Retter til Fuldkommenhed, samt stryger propert, da hun i flere Aar har tjent hos Herskaber.